...Այսօր 2017 թվի մայիսի 25-ն է։ Հայ բեմի թագուհու ծննդյան 160-րդ տարեդարձի օրը։ Գեթ թատերային շենշող բովանդակությամբ այն հագեցնելու նախանձախնդրության որևէ հավատընծա նախանշան, ավաղ, չի երևում։ Քանդակազարդ Երևանում չկա գարնանային լիափթիթ ծաղկունքով ողողված երախտագետ հիշողության առհավատչյա մի ներկայացուցչական հանգրվան-հուշակոթող։ Թույլ տալով պատմության փոշու հաստաբեստ շերտերի կուտակումները մեր ազգային հինավուրց գանձարանի բազմաբազում գոհարների վրա՝ արդյո՞ք ինքնակամ չենք համակերպվում մեր մոտալուտ միահամուռ փոշիացմանը։ Անդիմագիծ հոգեզրկման ախտանիշն անհապա՜ղ է հարկավոր վնասազերծել։ Համամիտ չե՞ք...